અમદાવાદ: વૈશ્વિક અનિશ્ચિતતાઓના પગલે આજે શરૂઆતે મેટલ કંપનીના સ્ટોક્સ રેડ ઝોનમાં ખૂલ્યા હતા. ટાટા સ્ટીલ કંપનીના શેરમાં ૦.૪૯ ટકાનો ઘટાડો નોંધાતો જોવા મળ્યો છે. એ જ પ્રમાણે વેદાન્તા કંપનીના શેરમાં ૬.૨૦ ટકાનો ઘટાડો નોંધાતો જોવા મળ્યો છે. ગઇ કાલે સેન્સેક્સમાં ૧૩૦ પોઇન્ટના જોવા મળેલા ઘટાડા બાદ આજે શરૂઆતે શેરબજારમાં શુષ્ક ચાલ નોંધાતી જોવા મળી હતી. બીએસઇ સેન્સેક્સ ૯૦ પોઇન્ટના સુધારે ૨૯,૬૧૬, જ્યારે એનએસઇ નિફ્ટી ૧૭ પોઇન્ટના સુધારે ૯,૧૯૮ પોઇન્ટના મથાળે ટ્રેડિંગમાં જોવા મળી છે.